Politológia

(Kurzusleírás és tematika - BKS1115)

A kurzus **első harmada** a politikai gondolkodás vázlatos történetét mutatja be az antik görög filozófiától kiindulva egészen a 20. század második feléig. Platón, Arisztotelész, Szent Ágoston, Machiavelli, Hobbes, Locke és Spinoza munkáiból vett szemelvények feldolgozásain keresztül ismerjük meg a premodern korok, illetve a korai modernitás jeles filozófusainak elképzeléseit az emberi együttélés intézményesített formáinak szükséges és lehetséges formáiról. A felvilágosodástól kezdően − egy erőteljes szelekcióra kényszerülve – a liberális, a konzervatív és a szocialista eszmei/politikai irányzatok legfontosabb tézisei kerülnek feldolgozásra. A kurzus **második harmada** az állam, a jogállam, a politikai pártok, a civilszervezetek és civilmozgalmak, a hatalommegosztás kérdéseivel foglakozik. **Végezetül** a politikai tudás és a politikai érvelés sajátosságaival, illetve az ún. diszkurzív politológia szemléletmódjával ismerkedünk meg.

*Tankönyvek és szöveggyűjtemények*:

Bihari Mihály: *Politológia*. Nemzeti Tankönyvkiadó, Budapest, 2004. (A könyvnek ingyenesen letöltető változata is van)

Fisichella, Domenico: *A politikatudomány alapjai*. Osiris Kiadó, Budapest, 2004.

Manent, Pierre: *Politikai filozófia felnőtteknek*. Osiris Kiadó, Budapest, 2003.

Szabó Márton: A *diszkurzív politikatudomány alapjai*. L’Harmattan Kiadó Budapest, 2003.

Kiss Lajos András: *Politika és diskurzus*. L’Harmattan Kiadó, Budapest, 2015.

1. A görög politikai gondolkodás kezdetei. A szofisták. A phüszisz/nomosz vita. Platón ideálpolisza.

*Irodalom*:

Koselleck, Reinhart: Az aszimmetrikus ellenfogalmak történeti-politikai szemantikája. In: Úő. *Elmúlt jövő*. Atlantisz Kiadó Budapest, 2003. 241-298. Platón: *Állam*. *Platón Összes Művei*. II. Budapest, 1983. Az állam című V. és VI. könyve. 385-454.

1. Arisztotelész politeia fogalma. A jó és a rossz államformák megkülönböztetése. A barbár/hellén ellentét lényege.

*Irodalom*: Arisztotelész: Politika I-II. Könyvek. (Magyar Elektronikus Könyvtár). Müller, Reimar: Grundprobleme des Aristotelischen Gesellschaftsvertrag. In: Uő. *Menschenbild und Humanismus der Antike*. Reclam Verlag Leipzig, 1980. 158-188.

1. A középkori filozófia politikaértelmezése. A politika kategóriája és az állam a kései középkorban. Isten városa és az evilági állam. A pápaság és a császárság küzdelme.

*Irodalom*: Dumont, Louis: *Tanulmányok az individualizmusról*. Tanulmány Kiadó, Pécs, 1998. 63-77. Bibó István: A hatalmak elválasztása egykor és ma. In: Bibó István: *Válogatott tanulmányok II*. Magvető Kiadó Budapest, 1986.

1. A reneszánsz és a kései reneszánsz politikaértelmezése. Machiavelli és a francia libertinusok.

*Irodalom*:

Machiavelli: *A fejedelem*. Magyar Helikon, Budapest, 1964. 5-48. Spinoza, Benedictus: *Teológiai-politika tanulmány*. Osiris Kiadó, Budapest, 2002. Naudé Gabriel: *Considérations politiques sur les coups d’État*. Paris, 1988 (1639). (tanári előadás)

1. A modern természetjog kialakulása. John Locke és Pierre Bayle a szabadságról és a toleranciáról.

*Irodalom:*

Locke, John: *A vallási türelemről*. Stencil Kulturális Alapítvány, Budapest, 2003. (később kijelölt részek). Strauss, Leo: *Természetjog és történelem*. Pallas-Attraktor, Budapest, 122-181. (tanári előadás). Koselleck, Reinhart*: Kritika és válság.* Atlantisz Kiadó Budapest, 2016. 59-81. Mester Béla: *Szabadságunk születése*. Argumentum Kiadó, Budapest, 2010. 62-93. Walzer Michael: *Über Toleranz. Von der Zivilisierung der Diffferenz*. Rohtbuch Verlag, Hamburg, 1998. (tanári előadás)

1. Újkori szerződéselméletek. Thomas Hobbes és Rousseau.

*Irodalom*: Hobbes *Leviatan*: Magyar Helikon, Budapest, 1970. 145-180. Rousseau: A társadalmi szerződésről. Első és Második könyv. In: *Értekezések és filozófiai levelek*. Magyar Helikon. Budapest, 1978. 463-488. Dumont, Louis, I. m. 73-90.

1. A nemzeteszme és a politika találkozása. A modern nacionalizmus kezdetei. Herder és Fichte. Az ellen-felvilágosodás legismertebb alakjai: Joseph de Maistre. Juan Donoso Cortés, Konsztantyin Leonytev (tanári előadás).

*Irodalom*:

Johann Gottfried Herder: *Eszmék az emberiség történetének filozófiájáról és más írások*. Gondolat Kiadó, Budapest, 1978. 574-592. Dumont, Louis: I. m. 101-113. Herder, Johann Gottfried: *Eszmék az emberiség történetének filozófiájáról.* Gondolat Kiadó, Budapest, 1978. (később kijelölt fejezetek). Anderson, Benedikt: *Elképzelt közösségek.* L’Harmattan Kiadó, Budapest, 2006.

1. Modern politikai filozófiák: liberalizmus, szocializmus, konzervativizmus. John Stuart Mill és Karl Marx

*Irodalom*:

Mill, John Stuart: *A szabadságról*. Magyar Helikon, Budapest, 1980. 37-109. (az írás pdf formátumban is megtalálható, ingyenesen letölthető az internetről). Manent, Pierre: *A liberális gondolat története*. Tanulmány Kiadó, Pécs, 1994. Sruton, Roger: *A konzervativizmus jelentése*. Novissima Kiadó, Budapest, 2002. Aron, Raymond: *Tanulmány a szabadságjogokról.* Raymond Aron Társaság - Tanulmány Kiadó, Pécs, 1994.

 9.A huszadik század politikai eszméi és totalitarizmus kérdései A modern állam. Az állami bürokrácia. A pártok, a civilmozgalmak és a civilszervezetek. (tanári előadás).

*Irodalom*:

Arendt, Hanna: *A totalitarizmus gyökerei.* Gondolat Kiadó, Budapest, 1992. (Részletek). Szabó Márton: *Diszkurzív politikatudomány*. Osiris Kiadó, Budapest, 2016. 395-494. Bujalos István: *Posztmodern liberalizmus*. Debreceni Egyetem, Debrecen, 2006.

 10. Napjaink politikai eszméi. Alternatív politikai mozgalmak. Multikulturalizmus, és „cultural studies” A szubaltern mozgalmak. Neofeminizmus és gender-mozgalom. Újbaloldali mozgalmak a huszadik század második felében és az „Új jobboldal” megerősödése a harmadik évezred első évtizedében. A liberalizmus és az ún. „illiberalizmus” vitája. A „hegemónia-kérdés”.

*Irodalom*:

Taylor, Charles: Az elismerés politikája. In: Feischmitt Margit (szerk.): *Multikulturalizmus*. Osiris Kiadó, Budapest, 1997. 124-152. Kymlicka, Will: Feminizmus. *Kellék*, 40. (2010), 40-110. Habermas, Jürgen: Harc az elismerésért a demokratikus jogállamban. In: *Multikulturalizmus*. I. k. 153-172. Dugin, Alexander: *A negyedik politikai eszme*. Kvintesszencia Kiadó, Debrecen, 2017. 9-85. Vidal, Jordi: *Servitude & Simulacre*. Éditions Allia, Paris, 2007. (tanári előadás)

11. Az állam és a politika és a politikai vitája az utóbbi évtizedek politikaelméletében. A barát/ellenség megkülönböztetés mint a politikai lényege. Carl Schmitt szélsőjobboldali és szélsőbaloldali követői. A „hegemóniaelmélet” lényege.

*Irodalom*:

Schmitt, Carl: *A politikai fogalma*. Osiris-Pallas-Attraktor, Budapest, 2002. 5-55. Kiss Lajos András: Étienne Balibar és a civilizált erőszak opciója. In: Pabis Eszter (szerk.): *Az erőszak reprezentációi*. Debreceni Egyetem Kiadó, Debrecen, 2015. 87-100.

Antal Attila: *Kivételes állapotban* - A modern politikai rendszerek biopolitikája. Napvilág Kiadó, Budapest, 2019.

12. A diszkurzív politológia szemléletmódja. A politika mint nyelvi konstrukció. A politikai retorika kérdései. (tanári előadás).

*Irodalom*:

Kiss Lajos András: *Politika és diskurzus*. Szabó Márton politikafilozófiai invenciója. L’Harmattan Kiadó, Budapest, 2015. Edelman, Murray: *A politika szimbolikus valósága*. L’Harmattan Kiadó, 2004. 7-38.

A 12 téma azonos egy-egy tételcímmel. A számonkérés feltételei azonosak az általános szabályban foglaltakkal.

2019. augusztus 31.

Dr. habil. Kiss Lajos András

főiskolai tanár